George Ellery Hale

Den George Ellery Hale, gebuer den 29. Juni 1868 zu Chicago, a gestuerwen den 21. Februar 1938 zu Pasadena a Kalifornien, war en US-amerikaneschen Astronom.

Schonn als Student vun den Naturwëssenschaften huet den George Ellery Hale intensiv den Himmel a senger Fräizäit observéiert.

Vun 1846 u war hie Professer fir Astrophysik zu Chicago. Hien huet beim Lake Geneva deen no sengem Mäzen genannte Yerkes-Observatoire gebaut a vun 1895 bis 1905 geleet.

Fir d'Carnegie-Stëftung huet hie vun 1902 un d'Sonnenobservatoiren um Mount Wilson-Observatoire bei Pasadena opgeriicht. Hie war vun 1904 bis 1923 den Direkter vun deem Observatoire.

Den George Ellery Hale war de Grënner an Editeur vun den Zäitschrëften "Astronomy and Astrophysics" (1892) an "Astrophysical Journal" (1895).

1908 huet hie Magnéitfelder vun de Sonneflecken entdeckt an huet hiren Afloss op d'Atmosphär vun der Äerd ënnersicht.

 Kuckt och 
 Lëscht vun Astronomen


Kategorie:Gebuer 1868
Kategorie:Gestuerwen 1938
Kategorie:US-amerikanesch Astronomen
Kategorie:Bruce Medail
Kategorie:Henry Draper Medal
Kategorie:Rumford-Präis
Kategorie:Goldmedail vun der Royal Astronomical Society
Kategorie:Copley Medail
Kategorie:Jules-Janssen-Präis